তবে যে জাতি তার অতীতকে মনে রাখে না বা স্মরণ করে না, সে জাতির ভাগ্যে তার পুরনো ইতিহাস ফিরে আসে, তবে কখনো কখনো ভয়ঙ্কর এবং বিকৃতভাবে। বিজ্ঞজনেরা এ মন্তব্য করে আরো সতর্কবাণী উচ্চারণ করেছেন ক্ষমতাবান এবং ক্ষমতাপ্রয়াসীদের জন্য ইতিহাসের ঘটনাবলি উদ্ধৃত করে। বিজ্ঞজনেরা দেখিয়েছেন, যারা ক্ষমতা জনগণের ইচ্ছার বিরুদ্ধে দখল করে অথবা জবরদখল করে, তাদের কখনোই জনগণ ক্ষমতা পাদপীঠ থেকে সরাতে পারে না। অথচ এরা সবাই ক্ষমতাচ্যুত হয়েছে বেশির ভাগ ক্ষেত্রে নির্মমভাবে। এদের সরিয়েছে তাদের কাছের লোকেরা। ক্ষমতা-উন্মত্তরা কখনোই জনগণের ইচ্ছাকে মূল্য দিতে চায় না।